**ส่วนที่ 1**

**บทนำ**

**1. บทนำ**

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 ข้อ 26 (1) องค์กรปกครองส่วนท้องถิ่นจัดทำแผน การดำเนินงานให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น มีจุดมุ่งหมายเพื่อแสดงถึงรายละเอียดของแผนงาน / โครงการพัฒนา และกิจกรรม การพัฒนาที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น เพื่อให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่น มีความชัดเจน ในการปฏิบัติมากขึ้น ลดความซ้ำซ้อนของโครงการมีการประสานและบูรณาการทำงานกับหน่วยงาน และจำแนกรายละเอียดต่าง ๆ ของแผนงาน / โครงการในแผนการดำเนินงาน

องค์การบริหารส่วนตำบลท่าม่วง จึงได้จัดทำแผนการดำเนินงาน เพิ่มเติม (ฉบับที่ 1) ประจำปีงบประมาณ พ.ศ. ๒๕๖4 เพื่อใช้เป็นเครื่องมือในการดำเนินงานให้เป็นไปตามเป้าหมาย ระยะเวลา งบประมาณ และโครงการที่ได้กำหนดไว้ รวมทั้งการใช้ทรัพยากรในการบริหาร ให้เป็นไปอย่างมีประสิทธิภาพและได้ประโยชน์สูงสุด โปร่งใส สามารถสนองความต้องการของประชาชน ในพื้นที่ได้อย่างแท้จริงและยั่งยืนต่อไป

**2. วัตถุประสงค์ของแผนการดำเนินงาน**

1. เพื่อให้ทราบถึงรายละเอียดของโครงการ / กิจกรรมพัฒนา และกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น เพื่อให้แนวทางในการดำเนินงาน ในปีงบประมาณขององค์กรปกครองส่วนท้องถิ่น ให้มีความชัดเจนในการปฏิบัติมากขึ้น ลดความซ้ำซ้อน ของโครงการ มีการประสานและบูรณาการทำงานกับหน่วยงานและจำแนกรายละเอียดต่าง ๆ ของแผนงานโครงการ ในแผนการดำเนินงาน

2. เพื่อเป็นเครื่องมือสําคัญในการบริหารงานของผู้บริหารท้องถิ่น เพื่อควบคุมการดําเนินงานให้เป็นไปอย่างเหมาะสมและมีประสิทธิภาพ

3. เพื่อจะกำหนดรายละเอียดของโครงการ / กิจกรรมการพัฒนาที่ดำเนินการในพื้นที่ ขององค์กรปกครองส่วนท้องถิ่น โดยโครงการ / กิจกรรมการพัฒนา ที่จะบรรจุในแผนการดำเนินงาน จะมีที่มาจาก

1.) งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสมขององค์กรปกครองส่วนท้องถิ่น (รวมทั้งเงินอุดหนุนที่องค์กรปกครองส่วนท้องถิ่นอุดหนุนให้หน่วยงานอื่นดำเนินการ)

2.) โครงการ / กิจกรรมการพัฒนาที่องค์กรปกครองส่วนท้องถิ่นดำเนินการเอง โดยไม่ใช้งบประมาณ (ถ้ามี)

3.) โครงการ / กิจกรรมการพัฒนาของหน่วยราชการ ส่วนกลาง ส่วนภูมิภาค

หรือหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น (สำหรับองค์การบริหารส่วนจังหวัด ให้รวบรวมข้อมูลโครงการ / กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่น ๆ ที่มีลักษณะการดำเนินงานครอบคลุมพื้นที่ หลายองค์กรปกครองส่วนท้องถิ่นหรือเป็นโครงการ / กิจกรรมพัฒนาที่มีความคาบเกี่ยวต่อเนื่องระหว่างองค์กรปกครองส่วนท้องถิ่น) โดยให้องค์กรปกครองส่วนท้องถิ่นตรวจสอบจากแผนปฏิบัติราชการประจำปีของจังหวัดหรืออาจสอบถามไปยังหน่วยงานต่าง ๆ ที่เกี่ยวข้อง

4.) โครงการ / กิจกรรมการพัฒนาอื่น ๆ ที่องค์กรปกครองส่วนท้องถิ่นพิจารณา เห็นว่าจะเกิดประโยชน์ในการประสานการดำเนินงานในพื้นที่

**3. ขั้นตอนการจัดทำแผนการดำเนินงาน**

ระเบียบกระทรวงมหาดไทยว่าด้วยการจัดทําแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ.2561 ข้อ 26 ข้อ 4 ได้กําหนดให้จัดทําแผนการดําเนินงานตามข้อ 26 และข้อ 27 ว่า

การจัดทําแผนการดําเนินงานให้ดําเนินการตามระเบียบนี้โดยมีขั้นตอนดําเนินการดังนี้ 1. คณะกรรมการสนับสนุนการจัดทำแผนพัฒนาท้องถิ่น รวบรวมแผนงานโครงการพัฒนา

ขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น

2. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่น

ประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

3. แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณ

รายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น

**การจัดทำแผนการดำเนินงานเพิ่มเติม**

ภายหลังจากองค์กรปกครองส่วนท้องถิ่น ได้จัดทำแผนการดำเนินงานแล้ว หากองค์กรปกครองส่วนท้องถิ่น มีการจัดตั้งงบประมาณเพิ่มเติมหรือได้รับแจ้งแผนงาน / โครงการเพิ่มเติม จากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ดำเนินการในพื้นที่องค์กรปกครองส่วนท้องถิ่นในปีงบประมาณนั้น ให้องค์กรปกครองส่วนท้องถิ่นดำเนินการจัดทำแผนการดำเนินงาน ให้แล้วเสร็จภายใน 30 วัน นับแต่มีการจัดตั้งงบประมาณเพิ่มเติมหรือได้รับแจ้งแผนงาน / โครงการเพิ่มเติมจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ (โดยให้จัดทำแผนการดำเนินงานเพิ่มเติม ฉบับที่ 1,2,3,4,.....)

**4. ประโยชน์ของแผนการดำเนินงาน**

1. ทําให้การดําเนินงานแผนงาน/โครงการพัฒนาในปีงบประมาณ มีความชัดเจนในการ ปฏิบัติงานมากขึ้น

2. ในการติดตามประเมินผลการนําแผนไปปฏิบัติมีความสะดวกและมีประสิทธิภาพ

3. เพื่อให้การใช้จ่ายงบประมาณในแต่ละปีของหน่วยงานเป็นไปอย่างมีประสิทธิภาพ

4. ทราบถึงจํานวนงบประมาณที่ต้องจ่ายจริงในแต่ละปี

5. สามารถบริหารเวลาในการดําเนินงานโครงการขององค์การบริหารส่วนตำบลท่าม่วง

6. สามารถนําแผนการปฏิบัติการมาวิเคราะห์ปัญหาอันเกิดจากการดําเนินโครงการต่าง ๆ ตามงบประมาณในปีงบประมาณ พ.ศ.2564 ได้อย่างถูกต้อง

**ส่วนที่ 2**

**บัญชีโครงการ/กิจกรรม**

**บัญชีโครงการ/กิจกรรม**

องค์ประกอบ ประกอบด้วยบัญชีสรุปจำนวนโครงการพัฒนาท้องถิ่น กิจกรรมและงบประมาณ

บัญชีโครงการพัฒนาท้องถิ่น กิจกรรมและงบประมาณและบัญชีจำนวนครุภัณฑ์สำหรับที่ไม่ได้ดำเนินการ ตามโครงการพัฒนาท้องถิ่น ดังนี้ **1. บัญชีสรุปจำนวนโครงการพัฒนาฯ กิจกรรมและงบประมาณ (แบบ ผด.01)**

แบบ ผด.01 เป็นแบบบัญชีสรุปจำนวนโครงการและงบประมาณ แผนการดำเนินงาน

เพิ่มเติม (ฉบับที่ 1) ประจำปีงบประมาณ พ.ศ. 2564 ประกอบด้วยยุทธศาสตร์ / แนวทางการพัฒนา จำนวนโครงการที่ดำเนินการ คิดเป็นร้อยละของโครงการทั้งหมด จำนวนงบประมาณคิดเป็นร้อยละ ของงบประมาณทั้งหมดและหน่วยดำเนินการ

การจัดทำแผนการดำเนินงานตามแบบ ผด.01 นี้ จะต้องลงรายการยุทธศาสตร์แนวทาง

การพัฒนา ให้ครบถ้วนสมบูรณ์ ลงรายการของจำนวนโครงการที่ดำเนินการ การคิดเป็นร้อยละของโครงการ ทั้งหมด จำนวนงบประมาณ และการคิดเป็นร้อยละของงบประมาณทั้งหมดและต้องระบุหน่วยงานรับผิดชอบและเมื่อลงแต่ละยุทธศาสตร์และแนวทางการพัฒนาแล้ว จะต้องรวมผลทุกครั้งและจะต้องรวมผล ในภาพรวมทั้งหมดด้วย

การลงยุทธศาสตร์และแนวทางการพัฒนาโดยภาพรวมทั้งหมด ผลของการคิดเป็นร้อยละ

ของโครงการทั้งหมด และการคิดเป็นร้อยละของงบประมาณทั้งหมด จะต้องเป็นร้อยละร้อยเสมอ (100)

**2. บัญชีโครงการพัฒนาฯ กิจกรรมและงบประมาณ (แบบ ผด.02)**

แบบ ผด.02 เป็นแบบบัญชีโครงการ/งบประมาณ แผนการดำเนินงาน เพิ่มเติม (ฉบับที่ 1)

ประจำปีงบประมาณ พ.ศ. 2564 ประกอบด้วย ยุทธศาสตร์แต่ละยุทธศาสตร์พร้อมแสดงแนวทางการพัฒนา โดยมีลำดับที่ / โครงการ / รายละเอียดของกิจกรรมที่เกิดขึ้นจากโครงการ / งบประมาณ (บาท) / สถานที่ดำเนินการ / หน่วยงานรับผิดชอบหลัก / ปีงบประมาณและเดือน โดยเริ่มจากเดือนตุลาคมของปีหนึ่งไปสิ้นสุดเดือนกันยายนอีกปีหนึ่ง